(F° 57) Universis presentes litteras inspecturis Decanus et Capitulum Ecclesie Senonensis, salutem in Domino. Notum facimus quod nos, presentium tenore, nostros facimus et constituimus procuratores dilectos nostros dominum Johannem Pietfelon, presbiterum claustrarium nostrum, Petrum de Sancto Martino et Johannem de Dimone, clericos de choro nostro Senonensi, latores et exhibitores presentium et quemlibet eorum per se et in solidum, ita quod non sit condicio melior occupantis, dantes et concedentes eisdem liberam potestatem et mandatum speciale agendi pro nobis nosque defendendi, litem contestandi, jurandi de calumpnia et de veritate dicenda, ponendi, positionibus respondendi, testes, instrumenta et quascumque alias probaciones in modum probacionis producendi, et specialiter in causa quam nos et venerabilis vir archidiaconus Senonensis habemus coram Reverendo in Christo patre et domino, domino Archiepiscopo Senonensi, pro jure Ecclesie nostre Senonensis, contra Reverendum in Christo patrem dominum Episcopum Meldensem, obiciendi contra probaciones et testes contra nos productos, si opus fuerit et visum fuerit expedire, faciendique omnia et singula que nos faceremus et facere possemus, et que circa premissa necessaria fuerint seu oportuna expedire, promictentes ratum et gratum habere quicquid in premissis per dictos procuratores seu per alterum ipsorum factum fuerit et procuratum. In cuius rei testimonium sigillum nostrum presentibus licteris duximus apponendum. Datum die mercurii ante festum beate Lucie virginis, Anno Domini millesimo CCC° XIX°.